Tumnayt tettili am tkanit wezzilen, neɣ d talɣa n userwes s tewzel, iwumi yettwakkes wawal n tumnayt, lebni-ines d lemɛani ɣef i d-ttawi. Tumnayt tezmer ad tili «S tuksa n wawal n ukenni, ad ilin kan di tefyirt umserwas d umserwus, akked d tuksa n umserwus, ad yili kan umserwas»11. Akken daɣen ara naf Fiṭas Racida tefka-d sin leṣnaf i tumnayt, «tumnayt s tihewt akked tumnayt s tibawt»12, anda i d-segza ula d netta amek tega tumnayt-agi.